《夕阳》
明代·周鼎

白头人爱夕阳红，短葛凉生绿树风。
别浦帆归天远近，乳鸦巢树屋西东。
比邻酒熟闲招饮，故旧书来喜拆封。
珍重曲阑干外月，又分清影照衰容。

作者简介：（1401—1487）浙江嘉善人，字伯器，一名铸，字九鼎。博览群书。正统中参赞军务金濂辟为幕僚，从至福建。旋授沭阳典史，为王竑所恶，罢官归。遨游三吴，卖文为生。与修《杭州府志》。有《桐村集》、《疑舫集》、《土苴集》。